open-index/open-wikipedia-markdown huggingface dataset:
Васе Стаматовски

**Васе Пандил Стаматовски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно семејство. Заедно со своите родители, тој се преселил во Скопје. Во Скопје бил приклучен во подготовките за оружено востание против окупаторот. Стапил во Дванаесеттата македонска ударна бригада и бил борец во вториот баталјон. Се истакнал во борбите на бригадата против непријателот, како храбар борец и затоа му било доверено да стане пушкомитралезец. Посебно се истакнал во борбите за приодите кон Скопје. На 13 ноември 1944 година, во уличните борби за ослободување на Скопје, учествувал во опколувањето на поголема група Германци во нивната офицерска менза што била сместена во зградата на бившото училиште „Гоце Делчев“. Без да чека посебна наредба се префрлил и приближил до утврдената зграда и со рафалите од својот пушкомитралез успеал да уништи голем број Германци. Во оваа последна борба, смртно бил погоден од непријателски куршум. Неговите останки биле закопани на скопските rpoбиштa.

## Наводи


Категорија:Учесници во НОБ
Категорија:Жртви во битките за слобода на Скопје
Панко Стамболиев

мини|Спомен плоча на сите загинати борци во НОВ од селото Чучер-Сандево, меѓу кои и Панко Стамболиев
**Панко Крстов Стамболиев** ( во  —  во ) — македонски партизан, борец за слобода на Македонија и учесник во НОВ.

## Животопис
Произлеrува од земјоделско семејство. Завршил основно училиште, а потоа работел на својата земја. По формирањето на Шеснаесеттата македонска ударна бригада активно ја помагал. Собирал храна и друг потребен материјал за партизаните. Како активист, по една тешка борба на бригадата против балистите, бил фатен и ѕверски претепан. Од тешките последици по мачењето, починал во почетокот на 1945 година.

## Наводи


Категорија:Учесници во НОБ
Ламбе Стефанов

**Ламбе Д. Стефанов** ( во  —  во ) — македонски партизан, борец за слобода на Македонија и учесник во НОВ.

## Животопис
Во Скопје се доселил 1941 година ѝ бил вклучен во помагањето на оруженото востание против окупаторот. Бил активен учесник во народноослободителната борба од 1944 година. Во август - септември бил вклучен во ударните диверзантски акции во градот и ги известувал народноослободителните бригади за положбата и стратегиските позиции на непријателот. Во една акција за прибирање оружје, бил откриен од Германците ѝ на самото место стрелан.

## Наводи


Категорија:Учесници во НОБ
Категорија:Жртви во битките за слобода на Скопје
Борис Станојковиќ

**Борис Михајло Станојковиќ** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно земјоделско семејство. Завршил основно училиште, а потоа се занимавал со земјоделство. Поради тоа што не можел да го прехрани семејството, обработувал и земја на поимотните coceлaни. Поради тоа што ги помагал подготовките за оруженото востание против окупаторот, бил интерниран 1943 година во Бугарија. Како интернирец, работел тешка физичка работа, како рудар. Во август 1944 година, се вратил во родното село и веднаш стапил во борбените редови на Треттата македонска ударна бригада. Со бригадата учествувал во борбите кај Лојане, Табановце, Ристовац како и на велешкиот терен. Во октомври 1944 година, во борбата против Германците и балистите во околината на реката Треска, бил тешко ранет и заробен. Веднаш потоа, балистите на ѕверски начин го убиле и телото му го фрлиле во надојдената река Треска.

## Наводи


Категорија:Учесници во НОБ
Ѓорѓи Стојановски

**Ѓорѓи Бојков Стојановски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште. Поради слабите материјални услови не можел да го продолжи образованието и затоа изучил занает и станал столар. Во втората половина на 1944 година се вклучил во народноослободителното движење и материјално го помагал. Во Шеснаесеттата македонска ударна бригада стапил рано и во состав на истата се пројавил со својата решителност и храброст. На неколку денови пред ослободувањето на Скопје, храбро загинал во една битка кај селото Бањани. Бил закопан во селото Бањани, а подоцна неговите останки беа пренесени и погребани на градските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Пројче Најдоски

**Пројче Вељанов Најдоски-Сокле** (15.02.1920,  — , ) — македонски партизан, борец за слобода на Македонија и учесник во НОВ.

## Животопис
Наместо да стапи на отслужување на воениот рок во Бугарија, се приклучил кон Прилепскиот партизански одред „Димитар Влахов“. По разбивањето на одредот за време на офанзивата на бугарската војска и полиција, Пројче најмногу му помогнал на ранетиот Владо Лапецот-Корда да заздрави, за да можат неговите соборци да го префрлат во Прилеп.

Со другите прилепски партизани заминал кај манастирот до селото Прилепец, а на 19 декември 1942 година загинал во борбата со бугарската војска и полиција.

## Наводи

Категорија:Учесници во НОБ
Културоцид

[мини|Сениор [Буда од Бамијан пред и по уништувањето]]
**Културоцид**, **културен геноцид** или **културно чистење** — поим што се користи во меѓународното право за „културната“ компонента на геноцидот, односно систематско поништување и уништување на културните вредности, добра и пред сè културниот (националниот) идентитет. Во најголем број случаи злосторства од типот „културоцид“ се поврзани со одредена етничка или религиозна група или поретко цел еден народ (пример муслиманите во поранешна Босна и Херцеговина). „Културоцид“ е само делумно кодифициран во меѓународното кривично право и само мал број лица е суден за овој вид геноцид (Ратко Младиќ во Хашкиот трибунал за поранешната Југославија). „Културоцид“ многу често се користи и за систематско искоренување на регионалните дијалекти (јазичен пуризам), палење книги, *damnatio memoriae*, цензура, па и асимилацијата на јазици (најновите обиди на Бугарија да врши јазична асимилација). Понатаму, негирањето на различните елементи на културен национален идентитет, договори за менување културен идентитет, обиди за бришење колективна меморија на народот или одредена група, разни форми на рестрикции и цензурирања на една култура, посебно цензури во врска со јавните медиуми или другите идентитетски ограничувања и „прочистувања“, како пример на таквите јавни и други архиви или библиотеки од содржината што се смета за неприфатлива и сл.

Активностите кои се сметаат за *културоцид* влегоа во меѓународно кривично право, преку договори и конвенции што третираат одредени активности насочени кон намерно уништување спомениците на култура и другите елементи на културниот идентитет - како воени злосторства. „Културоцид“ како систематско уништување на една култура има генерално два вида. Едниот е свесно систематско и масовно уништување, а другиот почест облик е културната асимилацијата (пред која исто така, по правило, претходи фаза на културно бришење или културна деградација односно идентитетска деградација).

## Поврзано
*Jus Cogens право
*Човекови права
*Геноцид
*Етноцид
*Вандализам

## Литература
* I. Janev, *Prespa Agreement And Its Effects On Macedonian Right To National Identity:: An Act of Ethno– Genocidal Termination of the National Identity*, Lambert Academic Publishing 2021. ISBN 978-620-4-71741-8.

Категорија:Човекови права
Категорија:Злосторства против човештвото
Категорија:Воени злосторства
Категорија:Меѓународно кривично право
Категорија:Меѓународно право
Категорија:Зборови што ги нема во ТРМЈ
Вандализам

мини|Вандализиран стаклен кафез
мини|Оштетена маса за пинг-понг
**Вандализам** () — поим што е во употреба за намерно оштетување на културните добра и вредности. Вандализмот во поширока смисла означува секоја намерна штета на каков било предмет или објект, создаден со  туѓа работа или креација. Ваквото оштетување не мора и најчесто нема практични или материјални мотиви, туку претставува резултат на суета, инает, каприц или лични фрустрации и сл. Во потесна смисла на зборот, ова значи оштетување на културни предмети и содржини, како што се написи или книжевни и уметничка дела, споменици на културата, слики, итн. Вандализмот може да има верски, идеолошки или политички мотиви, но може да биде и мотивиран од субјективно задоволство што уништува предметот на уништувањето односно омразата.

## Наводи

Категорија:Психологија
Категорија:Социологија
Категорија:Галицизми
Росела Посторино

**Росела Посторино** (Реџо Калабрија, 1978) е италијанска авторка. Во 2013 година ја освоила *Интернационалната награда Чита ди Пене,* а во 2018 година ги освоила Рапало Кариџе награда и наградата Кампиело.

## Живот
Родена во Реџо Калабрија во 1978 година, Посторино е израсната во Сан Лорензо ал Маре, Лигурија. Во 2001 година се преселила во Рим.

Посторино ја објавила својата прва приказна „Во капсула“ во 2004 година во антологијата *Девојки што треба да ги знаете*. Во 2007 година го објавила својот прв роман *Собата горе*.

Нејзиниот роман *Дегустаторите од* 2018 година ја освоила 56. наградата Кампиело, Луиџи Пусо награда, Рапало Кариџе награда, и Награда Вигевано Лучио Мастронарди.

Посторино има исто така преведено и уредувано дела од Марагарит Дирас.

## Дела
Росела Посторино е автор на 4 романи, потоа белетристика, и две антологии.

## Библиографија

* *Anticorpi: dialoghi con [[:en:Emma Dante|Emma Dante]] e Rosella* Посторино di Luisa Cavaliere, Napoli, Liguori, 2010 

## Наводи

## Надворешни врски

* Биографија на Росела Посторино 
* Catalogo del servizio bibliotecario nazionale 
* Интервју за Rosella Postorino

Категорија:Италијански писателки од 20 век
Категорија:Родени во 1978 година
Васе Стојановски

**Васе Стојановски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Завршил основно училиште, а потоа работел како продавач во книжара. Како симпатизер на народноослободителното движење бил приклучен во помагањето на оружено востание против окупаторот. Извршувал важни задачи, собирал народна помош, бил снабдувач на печатарски материјали и делел илегални летоци. Во редовите на Дванаесеттата македонска ударна бригада стапил речиси веднаш по нејзиното формирање. Бил поставен за политички делегат на вториот вод од третата чета. Учествувал во сите борби на бригадата против балистичките банди, сè до жестоката борба кај селото Долно Соње и Говрлево, каде храбро загинал. Неговите посмртни останки биле пренесени и погребани во скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Владимир Стојановски - Лале

**Владимир Стојановски - Лале** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Завршил основно училиште и три класа гимназија. Потоа работел во Скопје и Нови Сад како слаткарски работник. Како симпатизер на народноослободителното движење учествувал во организираната борба против окупаторот. Бил член на воспитна група, во која се разработувала марксистичка литература. Дејствувал во редовите на младината за придобивање нови приврзаници за ослободителното движење. Собирал материјална помош за партизаните. Бил учесник и во одделни диверзантски акции. Во септември 1944 година станал борец на Шеснаесеттата македонска ударна бригада, со која учествувал во тешките борби против балистите во Скопска Црна Гора, како и против германските моторизирани колони во Качаничката Клисура. Храбро загинал во уличните борби за ослободување на својот роден град - Скопје. Неговите посмртни останки биле закопани на скопските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Пелистерски каранфил

***Пелистерски или полегнат каранфил (Dianthus myrtinervius)*** — вид каранфил карактеристичен за Македонија, Албанија и Грција. Пелистерскиот каранфил претпочита добро исцедена неутрална до алкална почва, може да се одгледува во каменити градини, подигнати леи или покрај патеки.

## Опис и распространетост
Повеќегодишно, ниско, ползечко растение, силно разгрането од основата; гранчињата долги 2-5 см со ретки листови. Листовите немаат влакна, долги 2-5 мм, елиптични, подолги од интернодиумите, со три јасни жили од кои две по рабовите; рабовите со кратки цилии. Цветовите се поединечни, со две чашкини лушпи. Чашкините лушпи се елиптично јајцевидни, нагло стеснети во тесен издолжен дел со три слабо видливи жили; долги половина или 2/3 од чашката. Чашката цилиндрична, долга 6-8 мм и широка до 2 мм, без влакна; запците на врвот двапати подолги од ширината, рабовите со многу ситни тенки влакна. Венечната ламина розова, долга 3-5 мм, основата влакнеста, рабовите назабени.

Се јавува на високопланински пасишта со силикатна подлога до 2600 м. Забележан единствено на врвот Пелистер, на планината Баба.

## Подвидови
Само еден подвид во моментов се смета за валиден. Истиот е прилично џуџест и формира групи.

* *Dianthus myrtinervius* subsp. *caespitosus* Strid & Papan.

## Галерија

Dianthus myrtinervius1.jpg
Dianthus myrtinervius2.jpg
Dianthus myrtinervius 1.jpg
Dianthus Myrtinervius 02 - Flora Exsiccata Macedonica.jpg|Хербариумски примерок на Пелистерски каранфил
Dianthus Myrtinervius 03 - Flora Exsiccata Macedonica.jpg|Хербариумски примерок на Пелистерски каранфил
Dianthus Myrtinervius - Flora Exsiccata Macedonica.jpg|Хербариумски примерок на Пелистерски каранфил


## Наводи

Категорија:Флора на Европа
Категорија:Флора на Македонија
Категорија:Каранфил
Категорија:Ботанички таксони опишани од Карл Линеј
Русе Стојановски

**Русе Ѓурев Стојановски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во многу сиромашно земјоделско семејство. Татко му се занимавал со земјоделство, а тој му помагал за потоа да работи како овчар. Во септември 1944 година, кога низ неговото село поминале партизаните, без двоумење ѝ се приклучи на Треттата македонска ударна бригада. Бил учесник во борбите кај Велес, Штип и други места. На 20 октомври 1944 година, на теренот на Треска, бил опколен од непријателот. За да не падне жив во непријателските раце, се фрлил во реката Треска и се удавил.

## Наводи


Категорија:Учесници во НОБ
Блаже Стојановски

**Блаже Иванов Стојановски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно семејство. По завршувањето на основното образоѕание, се занимавал со земјоделство и сточарство. На 6 септември 1944 година, стапил во борбените редови на Дванаесеттата македонска ударна бригада. Бил учесник во сите нејзини борби против балистичките банди и германските поробувачи. Во октомври 1944 година, за време на изведување воена вежба на една од единиците на бригадата, на теренот меѓу Ракотинци и Сопиште, смртно бил погоден од залутан куршум на стражарското место. Неговите посмртни останки биле закопани на селските гробишта.

## Наводи


Категорија:Учесници во НОБ
Категорија:Жртви во битките за слобода на Скопје
Васил Стојановски

**Васил Петрушев Стојановски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во земјоделско семејство. По завршувањето на основното училиште, останал во родното село и се занимавал со земјоделство. На 6 август 1944 година, стапил во Треттата македонска ударна бригада. Во редовите на бригадата учествувал во борбите на кумановскиот и велешкиот терен, а потоа и на скопските терени. Бил учесник во ycпeшното дејство на бригадата за ослободување на политичките затвореници од затворот во Идризово. На 20 октомври 1944 година, тој храбро загинал, во борбите против балистите и Германците, кај реката Треска. Бил закопан на местото каде што загинал.

## Наводи


Категорија:Учесници во НОБ
Санде Стоилковски

**Санде Ванев Стоилковски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потоа се занимавал со земјоделство и сточарство. Во 1941 година бил мобилизиран во окупаторската бугарска фашистичка војска. Кога му се укажала можност избегал од единицата и ѝ се приклучил на Треттата македонска ударна бригада. Во нејзините редови го поминал целиот борбен пат. Бил учесник во бројните борби и победи над непријателот. Во крвавите борби, од обичен борец израснал во командир на чета. На скопските терени учествувал во успешната акција за ослободувањето на политичките затвореници од затворот во Идризово. Потоа со својата бригада пак дејствувал на скопските терени и во октомври 1944 година храбро загинал во крвавите борби против балистите и Германците во околината на Шишево.

## Наводи


Категорија:Учесници во НОБ
Категорија:Жртви во битките за слобода на Скопје
Стојан Стојменовски

**Стојан Бојков Стојменовски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од сиромашно семејство. Се занимавал исклучиво со земјоделство. Бил вклучен во помагањето на народноослободителното оружено востание против окупаторот. Поради тоа окупаторската бугарска фашистичка полиција често го малтретирала. На 1 август 1944 година стапил во Треттата македонска ударна бригада. Бил учесник во нејзините борби кај Табановце, Ристовац, Лојане, Страцин и други места. Со својата храброст им служел за пример на другите соборци. Бил учесник во борбите против балистичките банди на реката Треска, во октомври 1944 година. Во оваа борба загинал, откако по силен германски артилериски оган од далекометни топови, бригадата била принудена да се повлече.

## Наводи


Категорија:Учесници во НОБ
Петко Стојковски

**Петко Томев Стојковски** ( во  —  во ) — македонски партизан, борец за слобода на Македонија и учесник во НОВ.

## Животопис
Непосредно по пуштањето од окупаторската бугарска фашистичка војска во која бил регрутиран, организирано почнал да работи за народноослободитепното движење. Бил приклучен во ударна група со која учествувал во многу акции против окупаторот и ги известувал единици на НОВ за положбата на непријателот, кои се приближувале околу скопскиот терен. За потребите на овие единици, честопати носел воен и друг материјал. Во извршувањето на овие задачи бил фатен при носењето оружје за потребите на Шеснаесеттата македонска ударна бригада. Гестаповците кои го фатиле со оружје, го затвориле неколку дена во затвор, а потоа на 12 септември 1944 година го стрелале.

## Наводи


Категорија:Учесници во НОБ
Категорија:Жртви во битките за слобода на Скопје
Една комитска

**„''Една комитска''“** — македонска народна песна. Песната е посветена на некоја си понова генерација, „во духот“, комити кои сè уште ја бранат Македонија. Песната има патриотски карактер.

## Текст
Се собрале комитите
ќе ги бркаат душманите:
- Кажи, кажи чедо мое мило,
дал' ја сакаш Македонија?

- Ах, живот давам, земја не оставам
да ја гази куче душманско.
Наш'та крв е стара македонска,
Гоце Делчев, Карев, Сандански.

Среде Скопје, град Македонски,
пак се прочу по 100 години -
тука има уште комити,
клетва даваат, срце им гори.

- Ах, живот давам, земја не оставам
да ја гази куче душманско.
Наш'та крв е стара македонска,
Гоце Делчев, Карев, Сандански.

- Ах, живот давам, земја не оставам
да ја гази куче душманско.
Наш'та крв е стара македонска,
Александар Македонски.

## Надворешни врски
* Една комитска (текст и музика) на pesna.org преку web.archive.org

Категорија:Македонски народни песни
Категорија:Македонски родољубиви песни
Категорија:Песни за Гоце Делчев
Категорија:Песни за Александар Македонски
Категорија:Песни за Никола Карев
Категорија:Песни за Јане Сандански
Мериибре Кети

**Мериибре Кети**, исто така познат по неговото Хорово име **Мериибтави**, бил фараон од 9-та или 10-тата династија на Египет, за време на Првиот среден период..

## Владеење
лево|мини|469x469пкс| Цртеж на стапче од абонос со титулите на Мериибре Кети.
Некои научници веруваат дека Мериибре Кети бил основач на 9-та династија, хераклеополски номарх кој собрал доволно авторитет за да се прогласи за легитимен наследник на 6-та династија на фараоните. Се чини дека Мериибре владеел со соседните номарси со железна тупаница, и најверојатно поради тоа во подоцнежните времиња овој владетел е споменат од Манетон како злогласниот *Актоес,* зол цар, кој полудел, а потоа бил убиен од крокодил.

Алтернативно, други египтолози како Јирген фон Бекерат наместо тоа веруваат дека Мериибре владеел кон крајот на 10-та династија, непосредно пред кралот Мерикаре.

Заради спротивставените мислења на научниците, владеењето на Мериибре е тешко да се датира со сигурност; ако тој навистина бил основач на 9-та династија, неговото владеење требало да започне конвенционално околу 2160 година п.н.е., додека во вториот случај неговото владеење требало да започне околу еден век подоцна.

## Потврди
Бидејќи неговото име не се споменува во Кралскиот список од Торино, овој владетел е познат само по неколку предмети: еден вид бакарен мангал или корпа од гробница во близина на Абидос (пронајден заедно со палета која го носи името на царот Merikare), сега изложен во музејот Лувр; на стапче од абонос од Меир сега во Музејот во Каиро (JE 42835), на фрагмент од ковчеже од слонова коска од Лишт, и некои други ситни наоди. Благодарение на овие неколку споменици, кралската титула на Мериибре е најцелосна меѓу познатите фараони од овој период.

## Наводи

## Надворешни врски

* Страницата за Мериибре Кети на Eglyphica.net

Категорија:Починати во непозната година
Категорија:Родени во непозната година
Категорија:Фараони од Десеттата египетска династија
Категорија:Фараони од Деветтата египетска династија
Езеро рајско убаво

**„''Езеро рајско убаво''“** — македонска народна песна. Песната е посветена на браќата Миладиновци. Песната има месен карактер.

## Текст
Езеро рајско убаво,
слатко, бисерно, чудесно,
не испраќај си ветрови,
реката Дрим ми ја матиш.

Излегов да се прошетам,
крај Дримот у езерото,
од што ветрови вееја
тамо песна пееја:
- “О, што сум слатко заспало,
па брата на сон сонувало“.

- Кои сте вие двајцата
што бели книги читате,
галеби лисја ви вртат?
- Миладиновци ние сме.

Во сон си поздрав праќаа,
од Димитри и Константин,
поздрав од Миладиновци
до народ в' Струга и струшко.
Поздрав за Македонија,
нашава мила татковина.

- Ние сме браќа Миладиновци,
Константин и Димитрија,
млади стружани, учители,
од златна Струга, убава.

Во Струга сме се родиле,
песни, приказни собирале,
од народ поклон оставиле.
Со перо в' рака се боревме
слобода да добиеме
од пусти грчки тирани.

- А зошто толку сте мачени,
брада пуштиле, потемнеле,
очите ви се насолзени
крвави солзи роните?

По бел си свет си одевме,
наша слобода баравме,
никаде правда не најдовме.
Секаде душман нè бараше
и в' зандан нас нè затвори,
в' Стамбола зандан' да гниеме.

## Надворешни врски
* Езеро рајско убаво (текст и музика) на pesna.org преку web.archive.org

Категорија:Македонски народни песни
Категорија:Песни за Струга
Категорија:Песни за Охридското Езеро
Категорија:Димитар Миладинов
Категорија:Константин Миладинов
Кивиук (месечина)

**Кивиук** (*Kiviuq*) — неправилна месечина на Сатурн. Откриена е од канадските астрономи Џон Кавеларс и Брет Гледман во 2000 г., кога ѝ е дадена привремената ознака **S/2000&nbsp;S&nbsp;5**. Подоцна е наречен по јунакот Кивиук од ескимската (инуитска) митологија. 

Месечината има пречник од 16-17&nbsp;км и кружи околу Сатурн на просечно растојание од 11,1 милиони километри, исполнувајќи едно свртување за 450 дена. Член е на таканаречената Инуитска група на месечини. Има светлоцрвена боја, со инфрацрвен спектар мошне сличен на месечините Сијарнак и Палијак од истата група, што оди во прилог на тезата дека сите тие настанале со распад на едно матично тело.

Се смета дека Кивиук е во Козаина резонанција, каде циклично претрпува намален орбитален наклон и зголемена занесеноста и обратно.

Замавот на светлинската крива на Кивиук е голем, поради што сјајноста му се колеба за 2 величини. Ова укажува на издолжен обик, а можеби и допирна двојка.

## Истражување
На 30 август 2010 г. вселенското летало „Касини–Хајгенс“ ја измерило светлинската крива на телото на оддалеченост од 9,3 милиони километри. Според овие податоци, утврдено е дека вртежниот период му изнесува 21 час и 49 минути.

## Наводи

* Ефемерида од IAU-MPC NSES

## Надворешни врски
*Неправилни месечини — страници на Дејвид Џуит 



Категорија:Инуитска група
Категорија:Сатурнови месечини
Категорија:Неправилни месечини
Категорија:Откритија на Брет Гледман
Категорија:Откритија на Џон Кавеларс
Категорија:Астрономски тела откриени во 2000 година
Инуитска група

мини|десно|300п|Анимација на Инуитската група на месечини<br />
[мини|300п|Неправилните месечини на Сатурн. Прикажана е Инуитската група во однос на останатите. Занесеноста на орбитите е претставена со жолти отсечки (од [апсида|перицентарот до апоцентарот), а наклонот е прикажан долж Y-оската.]]

**Инуитска група** — група на напредни неправилни месечини на Сатурн кои следат слични орбити. Нивните големи поуоски се движат од 11 до 18 Гм, наклоните им изнесуваат од 40° до 50°, а занесеноста им е од 0,15 до 0,48. Потребни им се околу 2 години за да направат круг околу Сатурн.

Меѓународниот астрономски сојуз користи имиња од инуитската (ескимска) митологија за овие месечини.

Во првите набљудувања групата делувала прилично еднообразна, со светлоцрвена боја (бојни показатели B−V = 0,79 и V−R = 0,51, слична на Галската група) and similar infrared spectra. Меѓутоа, во поново време се покажало дека Ијирак е значително поцрвен од Палијак, Сијарнак и Кивиук. Покрај тоа, за разлика од другите три, спектарот на Ијирак не покажува слабо впивање близу 0,7&nbsp;μм. Оваа одлика се должи на можна хидрација од вода.
 
Спектралната еднообразност (со исклучок на Ијирак) одговара на тезата за настанок од првобитно тело, но распределбата на орбиталните параметри бара дополнителни образложенија. Неодамна објавените вековни резонанции меѓу членовите може да дадат образложение за распределбата по распрснувањето.

Во октомври 2019 г. е објавено дека се откриени уште две месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5&nbsp;км. Двете нови месечини од групата исто така ќе добијат ескимски имиња.

## Членови
Ова се членовите на групата, подредени по близина до Сатурн:
* Кивиук
* Ијирак
* Палијак
* S/2004 S 29
* S/2004 S 31
* Сијарнак
* Таркек

## Наводи

## Надворешни врски
* Средни орбитални параметри на Инуитската група — Лабораторија за реактивен погон 


Категорија:Сатурнови месечини
Категорија:Неправилни месечини
Бевин (месечина)

**Бевин** () или **Сатурн&nbsp;XXXVII** — мала неправилна месечина на Сатурн. Откриена е од Скот Шепард, Дејвид Џуит, Џен Клина и Брајан Марсден во нивните набљудувања од 12 декември 2004 и 9 март 2005 г. Откритието е објавено на 4 мај 2005 г.

Месечината има пречник од околу 6&nbsp;км и кружи околу Сатурн на просечно растојание од 16,89 Гм во рок од 820,13 дена при наклон од 41° кон еклиптиката (18° кон Сатурновиот екватор) со занесеност од 0,333. Утврдено е дека вртежниот период ѝ изнесува  часа според мерењата на вселенското летало „Касини“.

## Име
Месечината го добила своето трајно име во април 2007 г. во чест на Бевин, божица на плодноста од раната ирска митологија.

## Наводи

## Надворешни врски

* Податоци за Сатурновите месечини  — Институт за астрономија 
* Нови месечини на Сатурн — страница на Дејвид Џуит, 3 мај 2005 г. (вкл. слики од откривањето) 
* IAUC 8523: ''Нови месечини на Сатурн'', 4 мај 2005 г. (откривање) 
* MPEC 2005-J13: ''Дванаесет нови месечини на Сатурн'', 3 мај 2005 г. (откривање и ефемерида) 
* IAUC 8826: ''Месечини на Јупитер и Сатурн'', 5 април 2007 г. (именување на месечината) 

Категорија:Галска група
Категорија:Сатурнови месечини
Категорија:Неправилни месечини
Категорија:Откритија на Скот Шепард
Категорија:Астрономски тела откриени во 2005 година
Категорија:Астрономски тела откриени во 2004 година
Планинарски дом „Димитар Илиевски-Мурато“

**Планинарски дом „Димитар Илиевски-Мурато“** или Планинарски дом „Големо Езеро“ — планинарски дом во Македонија, сместен на надморска височина од 2.218 метри, на самиот брег на Големото Езеро, на планината Баба.

## Местоположба
Домот се наоѓа на надморска височина од 2.218 метри на самиот брег на Големото Езеро, на околу 40 километри од градот Битола.

За да се стигне до Големо Езеро од Битола треба да се мине низ селото Нижеполе и населбата „Стрежево“ сместена на околу 1.300 метри надморска висина. Патот води преку Дебел Рид кој се минува за околу 2,5 часа со средно темпо. Патем има три чешми со студена планинска вода. Патот по Дебел Рид е кривулест и со каменита подлога. На средината од рутата се наоѓа месноста Саракачански Колиби каде во минатото се наоѓало номадско село со бачило овци. Оттогаш останале остатоци од камени колиби за потребите на сточарите-номади. По преминувањето на Лаг Поток се доаѓа до една блага висорамнина од околу 1,5 до 2 километри по што се доаѓа до Големо Езеро.

Втора насока кон Големо Езеро е таа што минува по долината на реката Сапунџица, една од трите притоки што ја создаваат реката Драгор, заедно со Лаг Поток и Црвена Река. За разлика од патеката по Дебел Рид оваа насока е подолга и полесна за пешачење. До оваа патека се стигнува преку целта на ски-лифтот „Чука“, а земјениот пат води по долината на Сапунџица до месноста Дурмишова Чешма. Оттаму, на околу три часа пешачење, се стигнува до Орлови Бари, две сезонски езера кои кон крајот на летото пресушуваат. Во продолжение на стариот француски пат изграден во текот на Првата светска војна, по околу еден час пешачење, се стигнува  до посакуваната цел.

До Големо Езеро се стигнува и од страната на Преспанско Езеро. Од селото Брајчино времетраењето на искачувањето изнесува околу 4 часа. Од Претор и Сливница преку Два Гроба, а исто така пристап има и по Кранска Река од селата Крани и Арвати.

Освен по патеки за пешачење, до Големо Езеро се стигнува по земјен автомобилски пат со помош на теренско возило, со крос-мотоцикл и со велосипед. Должината пак на оваа дестинација од Битола, преку Палиснопје, Широка до Големо Езеро изнесува околу 40 километри.

## Историја
Планинарскиот дом познат бил изграден во 1951/52 година. Истиот изгорел во пожар во 1975 година, а сегашниот дом бил изграден во 1978/79 година во негова непосредна близина.

## Особености

Планинарскиот дом располага со шест големи простории за спиење со вкупно 30 кревети и околу 20 душеци, голема трпезарија, кујна, затоплување на дрва, струја на агрегат, вода. Тоалетот е јавен на 30 метри од домот.

Во текот на летните месеци (од почетокот на мај, до крајот на октомври), планинарскиот дом е секогаш отворен за време на викендите, а во текот на зимата, може да биде отворен по договор.

## Наводи

Категорија:Планинарски домови во Македонија
Категорија:Национален парк Пелистер
Брич

мини|Брич
**Брич** — нож за бричење.  Истиот е исклучително остар и како секој нож служи и како оружје. Се состои од дршка - корици и сечило. Кориците може да бидат изработени од различни материјали, а сечилото од челик. Со преклопување, сечилото влегува во сопствената дршка, која станува корици и го прави безопасно. Го користеле скоро сите нации. Денес многу ретко се користи за бричење.

## Историја
Првите бричеви биле направени од школки и заби од ајкули. За тоа сведочат археолошките наоди од камено време, стари 6 милениуми. Ножевите за бричење биле изработувани од некои карпи како што е кременот. Тие се исклучително остри и долго имале предност во однос на бричевите од метали, познати во тоа време. Пронајдени се во ископините во Стар Египет, Кина, Јапонија, Грција, Римско Царство. Сечилата им биле изработувани од бронза, но и од злато.

Првите бричеви не биле зглобни, туку биле изработувани од едно, монолитно парче. Со текот на времето, тие претрпеле разни промени. Меѓу другото, станале зглобни и со разни облици. Сечилата биле од сè поквалитетен челик и сè поостри, а дршките, односно кориците, од различни материјали, изработувани и од благородни метали и украсувани и обогатувани со апликации од скапоцени камења. За да станат уште поостри и подолго да бричат квалитетно, биле правени бричеви на кои им се менувале сечилата. Со пронаоѓањето на бричалката на американскиот стопанственик Кинг Жилет, чие сечило било заменето со метален лим за еднократна употреба, биле создадени „жилети“ кои наскоро и целосно го замениле класичниот брич. Во времето на жилети и електрични бричалки, бричот скоро целосно престанал да се користи. Од бричот на друг страна настанале ножеви на склопување – чакии.

## Употреба
Бричот главно се користел за таканаречено „влажно бричење“ кога лицето, пред бричење, е навлажнето со специјална течност и сапун за бричење. Неговата употреба бара одредена вештина. Дури и најмала неумешност и лош агол кон кожата на лицето може да предизвика непријатни повреди. Во текот на бричењето бричот мора да се остри неколку пати.

## Наводи

Категорија:Ножеви
Категорија:Хигиена
Регионален пат 29274

**Регионален пат 29274** (ознака: **Р29274**) — регионален пат во Македонија, со насока на движење исток-северозапад. Има вкупна должина од 5,6 километри и само 1 исцртана делница. Патот започнува во селото Шемшево и завршува во селото Лешок, движејќи се преку селото Жилче.

## Делници

Регионалниот пат 29274 според Јавното претпријатие за државни патишта има вкупно 1 делница.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Деклан Рајс

**Деклан Рајс** (роден на 14 јануари 1999 година, во Кингстон апон Темс) — англиски фудбалер со ирско потекло,  на  и на англиската репрезентација.

Категорија:Родени во 1999 година
Категорија:Англиски фудбалери
Категорија:Фудбалери на ФК Вест Хем Јунајтед
Категорија:Фудбалери на ФК Арсенал
Нордиска група

[мини|300п|Неправилните месечини на Сатурн. Прикажана е Нордиската група во однос на останатите. Занесеноста на орбитите е претставена со жолти отсечки (од [апсида|перицентарот до апоцентарот), а наклонот е прикажан долж Y-оската.]]

**Нордиска група** — голема група на повратни неправилни месечини на Сатурн. Нивните големи поуоски се движат од 12 до 24 Гм, наклоните им изнесуваат од 136° до 175°, а занесеноста им е од 0,13 до 0,77. За разлика од Инуитската и Галската група, орбиталните параметри се широко распределени и групата веројатно е сочинета од разни подгрупи со поеднообразни орбитални и физички параметри. На пример, се смета дека само оние со наклон околу 174 степени се од две подгрупи. Други осум ја образуваат Скадиевата подгрупа. Нивните големи полуоски се движат од 15 до 20 Гм, а наклоните им се помеѓу 147° и 158°. Нарви образува одделна подргупа со Бестла. Меѓународниот астрономски сојуз користи имиња од нордиската митологија (претежно џинови) за месечините од оваа група. Исклучок е Феба (старогрчка митологија), која е најголема и откриена долго пред останатите.

Во октомври 2019 г. е објавено дека се откриени 17 нови месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5&nbsp;км. Една од нив е најдалечната месечина на Сатурн. Сите седумнаесет исто така ќе добијат имиња од нордиската митологија.

## Членови
Ова се членовите на групата, подредени по близина до Сатурн:

* Феба
* Скади (Скадиева подгрупа)
* S/2004 S 37
* S/2007 S 2
* Скол (Скадиева подгрупа)
* Хирокин (Скадиева подгрупа)
* Грејп
* Мундилфари
* S/2004 S 13
* S/2006 S 1 (Скадиева подгрупа)
* S/2007 S 3
* Сутунг
* Сатурн LIV
* Јарнсакса
* Нарви (Нарвиева подгрупа)
* Бергелмир (Скадиева подгрупа)
* Хати
* S/2004 S 17&thinsp;(?)
* S/2004 S 12&thinsp;(?)
* S/2004 S 27
* Фарбаути (Скадиева подгрупа)
* Трим
* Бестла (Нарвиева подгрупа)

* S/2004 S 7&thinsp;(?)
* Егир
* S/2004 S 30
* S/2004 S 22
* S/2004 S 25
* S/2004 S 32
* S/2004 S 23
* S/2006 S 3 (Скадиева подгрупа)
* S/2004 S 35
* Кари (Скадиева подгрупа)
* S/2004 S 28
* Логи
* S/2004 S 38
* Фенрир
* Имир
* Сурт
* S/2004 S 33
* S/2004 S 21
* S/2004 S 39
* S/2004 S 36
* Форнјот
* S/2004 S 34
* S/2004 S 26

:(?) — *месечината не е повторно забележана откако е откриена, па затоа се смета за изгубена.*

## Наводи

## Надворешни врски
* Класификација на Сатурновите неправилни месечини  според Скот Шепард 

Категорија:Нордиска група
Категорија:Сатурнови месечини
Категорија:Неправилни месечини
Категорија:Месечини со повратна орбита
Галска група

мини|300п|Анимација на Галската група на месечини
**Галска група** — група на напредни неправилни месечини на Сатурн кои следат слични орбити.  Нивните големи поуоски се движат од 16 до 19 Гм, наклоните им изнесуваат од 35° до 40°, а занесеноста им е околу 0,53.
[мини|300п|Неправилните месечини на Сатурн. Прикажана е Галската група во однос на останатите. Занесеноста на орбитите е претставена со жолти отсечки (од [апсида|перицентарот до апоцентарот), а наклонот е прикажан долж Y-оската.]]
Меѓународниот астрономски сојуз користи имиња од келтската митологија за овие месечини.

Сличноста на средните орбитални елементи довела до мислење дека телата се од заедничко потекло, настанати со распад на првобитно тело. Подоцна е утврдено дека групата физички еднообразна, при што сите месечини имаат светлоцрвена боја (бојни показатели B − V = 0,91 и V − R = 0,48) и слични показатели во инфрацрвениот спектар

Во поново време е откриен извонредниот факт дека Албиорикс (најголемата месечина во групата) впрочем има две бои: едната складна со Еријап и Тарвос, а другата помалку црвена. Наместо заеднички предок, се претполага дека Тарвос и Еријап може да се парчиња од Албиорикс, поради што во него останал голем кратер со не толку црвена боја. Во тој случај, судреното тело би имало пречник од 1&nbsp;км и релативна брзина околу 5&nbsp;км/с, предизвикувајќи кратер со пречник од 12&nbsp;км. Таквите судари во минатото на Сатурновиот систем се докажани со кратерите од слична големина на месечината Феба.

Во октомври 2019 г. е објавено дека се откриени уште две месечини во групата. Тие се дел од поголемото откритие на 20 месечини на Скот Шепард со телескопот „Субару“ на Мауна Кеја, сите со пречник од околу 5&nbsp;км. Младата месечина S/2004 S 24, исто така има напредно движење, но кружи на многу поголемо растојание од Сатурн за разлика од останатите членови на Галската група. Таа сепак ќе добие име според личност од галската митологија.

## Членови
Ова се членовите на групата, подредени по близина до Сатурн:
* Албиорикс
* Бевин
* Еријап
* Тарвос
* S/2004 S 24

## Наводи

## Извори
* Ефемерида од ЦМП
* Средни орбитални параметри од from JPL

## Надворешни врски
* Неправилни месечини — страници на Дејвид Џуит 
* Страници на Скот Шепард  


Категорија:Сатурнови месечини
Категорија:Неправилни месечини
Чекан

мини|Чекан
**Чекан** — алат, најчесто рачен, кој се состои од дршка, направена од метал или дрво, и железен дел (глава) кој служи за удирање врз други предмети.

## Видови и употреба

## Чеканот како симбол

## Чеканот во уметноста и во популарната култура
* „Забава со чекани“ (англиски: *The Hammer Party*) — музички албум на американската рок-група (*Big Black*) од 1986 година.
* „Сребрениот чекан на Максвел“ (англиски: *Maxwell's Silver Hammer*) — песна на британската рок-група Битлси од 1969 година.
* „Божествен чекан“ (англиски: *Divine Hammer*) — песна на американската рок-група Бридерс (*The Breeders*) од 1993 година.
* „Чекан“ (англиски: *The Hammer*) - песна на британската рок-група Моторхед (*Motörhead*) од 1980 година.
* „Мал чекан“ (англиски: *Little Hammer*) — песна на британската рок-група *Pale Saints* од 1990 година.
* „Најмекиот чекан“ (англиски: *The Softest Hammer*) — песна на американската рок-група *[[fIREHOSE (рок група)|fIREHOSE]]* од 1989 година.

## Наводи

Категорија:Алат
Вурстер Нордзекисте

**Вурстер Нордзекисте** (; ) — општина во округот Куксхафен, во сојузната покраина Долна Саксонија, Германија.

Името го добила од историската област Вурстенски крај и брегот на Северното Море. Била создадена на 1 јануари 2015 година со спојување на поранешната општина Нордхолц, како и општините Капел, Дорум, Мидлум, Миселварден, Мулзум, Падингбител и Времен, кои биле дел од поранешната општинска заедница Ланд Вурстен.

## Географија
### Општински единици

Во рамки на општината Вурстер Нордзекисте влегуваат следниве места:

* Капел
* Дорум
**Дорум-Нојфелд
* Мидлум
**Крансбург
* Миселварден
**Нидерштрих
**Оберштрих
* Мулзум
**Левинг
**Вирдер
* Нордхолц
**Капел-Нојфелд
**Дајхсенде
**Шарнштет
**Шпика
**Шпика-Нојфелд
**Ванхеден
**Вурстерхајде
* Падингбител
**Алтендајх
**Ротхаузен
* Времен
**Хофе
**Хилзинг
**Ринцелн
**Шотварден

## Наводи

## Надворешни врски

Категорија:Куксхафен (округ)
Времен

**Времен** () — село и поранешна општина во округот Куксхафен во сојузната покраина Долна Саксонија, Германија. Од 1 јануари 2015 година е дел од општината Вурстер Нордзекисте.

## Географија
### Месни единици

Поранешната општина Времен се состоела од следниве единици:

* Хофе
* Хилзинг
* Ринцелн
* Шотварден
* Времен (гл. место)

## Надворешни врски

Категорија:Поранешни општини во Долна Саксонија
Категорија:Куксхафен (округ)
Категорија:Градови во Долна Саксонија
Златко Кесковски

**Златко Кесковски** -Кецко е роден во Охрид во 1970 година. Во родниот град завршува основно и средно образование. Дипломирал на Техничкиот Факултет при Универзитетот Свети Климент Охридски во Битола. Откако се здобил со магистерска и докторска титула по кризен менаџмент, Кесковски бил на различни раководни позиции во областа на безбедноста, како во приватниот така и во јавниот сектор. Во 2007 година станува професор на Факултетот за детективи и безбедност на Универзитетот ФОН во Скопје. За време на академската кариера Кесковски бил ментор на десетици студенти на последипломски студии од областа на безбедноста.

Златко Кесковски е поранешен светски карате шампион во 2005 година на светски куп одржан во Италија. Тој е и поранешен повеќекратен македонски и југословенски шампион во Карате и Кендо со освоени повеќе од 200 медали во различни боречки вештини од кои 70 медали се освоени на меѓународно ниво. Златко Кесковски е основач на македонската кендо федерација во 2006 година и на македонската џиу-џицу федерација во 2005 година. Од 2003 година е единствениот македонски и регионален лиценциран карате инструктор за лица со попреченост. Во 2006 година Кесковски бил член на Македонскиот Олимписки Комитет.

Во 2013 година, Кесковски ја добил државната награда 8ми Септември, највисоко државно одличје од областа на спортот. Во периодот од 1993 до 1998 е прогласуван за најдобар спортист на општина Охрид, а во 2008 година од Сојузот на спортови на Град Скопје добил награда за животно дело. Добитник е на највисоката награда на Охрид: Свети Климент-Заштитник на Охрид. Од 2003 до 2010 година бил инструктор по боречки вештини за деца со попреченост и за деца без родители во Скопје.

Златко Кесковски е македонски стопанственик, основач и генерален директор на НЈСК Холдингс од Скопје. Кесковски учествува во развојот на компанијата уште од самото нејзино основање.
Ланд Вурстен (општинска заедница)

мини|Поглед кон административен објект во Дорум

**Ланд Вурстен** или **Вурстенски крај** () — поранешна општинска заедница во округот Куксхафен, во сојузната покраина Долна Саксонија, Германија. Нејзино седиште било селото Дорум. Била распуштена на 1 јануари 2015 година, кога била споена со општина Нордхолц за да ја создадат новата општина Вурстер Нордзекисте.

Општинската заедница Ланд Вурстен се состоела од следниве општини:

# Капел
# Дорум
# Мидлум
# Миселварден
# Мулзум
# Падингбител
# Времен

Категорија:Поранешни општински заедници во Долна Саксонија
Мидлум

**Мидлум** може да се однесува на следниве места во Германија:

* Мидлум (Фер) ― општина во округот Северна Фризија, Шлезвиг-Холштајн
* Мидлум (Ланд Вурстен) ― место во општината Вурстер Нордзекистер, во округот Куксхафен, Долна Саксонија
Европско првенство во фудбал 2020 - нокаут фаза

**Нокаут фазата на [[Европско првенство во фудбал 2020|Европското првенство во фудбал 2020]]** започнала на 26 јуни 2021 година со осминафиналето а завршила на 11 јули 2021 година со финалето кое ќе се одигра на Вембли во Лондон, Англија.

*Наведените времиња се според [[Средноевропско летно време]] ([[UTC+02:00|UTC+2]]). Ако местото на одигрување се наоѓа во друг часовен појас, во заграда ќе биде прикажано и месното време.* 

## Формат
Во нокаут фазата, ако натпреварот заврши нерешено по регуларните 90 минути игра, ќе се играат продолженија (двапати по 15 минути), каде што секоја екипа има право да направи шеста замена. Ако резултатот остане изедначен и по продолженијата, натпреварот ќе биде решен по изведување пенали.

УЕФА го утврдила следниот распоред за осминафиналето :
* **Натпревар 1**: Победник на група Б против 3. место во групите А/Д/Е/Ф
* **Натпревар 2**: Победник на група А против 2. место во група Ц
* **Натпревар 3**: Победник на група Ф против 3. место во групите А/Б/Ц
* **Натпревар 4**: 2. место во група Д против 2. место во група Е
* **Натпревар 5**: Победник на група Е против 3. место група А/Б/Ц/Д
* **Натпревар 6**: Победник на група Д против 2. место група Ф
* **Натпревар 7**: Победник на група Ц против 3. место во групите Д/Е/Ф
* **Натпревар 8**: 2. место во групата А против 2. место во групата Б

Како и на секој претходен турнир почнувајќи од Европското првенство 1984, и на ово првенство нема да се игра натпревар за трето место.   

### Комбинации за натпреварите од осминафиналето
Специфичните натпревари во кои треба да учествуваат третопласираните екипи зависат од тоа кои четири третопласирани екипи ќе се пласираат во осминафиналето: 

## Квалификувани репрезентации
Првите две репрезентации од секоја од шесте групи, плус четирите најдобри третопласирани репрезентации, се квалификувале за нокаут фазата.

## Резултати


## Осминафинале
### Велс - Данска


### Италија - Австрија


### Холандија - Чешка


### Белгија - Португалија


### Хрватска - Шпанија


### Франција - Швајцарија


### Англија - Германија


### Шведска - Украина


## Четвртфинале
### Швајцарија - Шпанија


### Белгија - Италија


### Чешка - Данска


### Украина - Англија


## Полуфинале
### Италија - Шпанија


### Англија - Данска


## Финале
### Италија - Англија




## Наводи

## Надворешни врски
*

Нокаут фаза
Синус версус

[мини|190px|[Единична кружница со тригонометриски функции.]]
**Синус версус** - тригонометриската функција y=\operatorname{versin}x=1-\cos x, на сликата десно.

Функцијата се нарекува и *версинус*. Овие имиња денес многу ретко се користат. Графиконот на версинусот е косинусоида транслирана за еден погоре. Дефинирана е насекаде. Нулите се во точките \left(2k\pi,0\right), на други места е позитивна, основниот период е 2 &#x3C0;, минимумите се во нулите, а максимумите во \left((2k+1)\pi,2\right).
[десно|мини|Синус, косинус и версинус на аголот ''&theta;'' во [единична кружница со средиште во *O*.]]
Синусот версус на аголот алфа е односот \frac{\overline{AB}}{\overline{OC}}, на сликата (2) лево, каде што Б е проекција на темето на подвижниот полупречник-вектор на апсцисата. Со замена на должините од сликата, се добива дека синусот версус на аголот алфа 1 - cos &#x3B1; .

Поимот синус версус бил воведен во 17 век и денес скоро воопшто не се користи. Рускиот математичар Пафнутиј Чебишов сметал дека синусот версус ќе игра важна улога во математиката.

Латински : *sinus* - испакнатост, надуеност; *versus* - (пре) свртен; *sinvers* - (пре) свртен синус.

## Наводи

Категорија:Тригонометриски функции
Галиполе

thumb|upright=1.4|Сателитска слика на полуостровот Галиполе
**Галиполе** (наречен и *Галиполи*; ; , *Chersónisos tis Kallípolis*) — полуостров во јужниот дел на Источна Тракија, во европскиот дел од Турција, опкружен со Егејското Море на запад и Дарданелите на исток.

Името доаѓа од грчкиот збор "Καλλίπολις" (*Kallípolis*), што значи „убав град“, од каде потекнува и името на денешниот град Галиполе (Гелиболу). Во антиката, полуостровот бил познат како **Тракиски Херсон** (, *Thrakiké Chersónesos*; ).

## Наводи

Категорија:Географија на Турција
Категорија:Географија на Тракија